พระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่น (ฉบับที่ 2) พ.ศ. 2534
พระราชกฤษฎีกา
พระราชกฤษฎีกา
เพิ่มอัตราภาษีสรรพสามิตเพื่อนำไปจัดสรรให้แก่
กรุงเทพมหานครและราชการส่วนท้องถิ่น
(ฉบับที่ ๒)
พ.ศ.
๒๕๓๔
 

ภูมิพลอดุลยเดช
ป.ร.
ให้ไว้
ณ วันที่ ๒๗ สิงหาคม พ.ศ. ๒๕๓๔
เป็นปีที่
๔๖ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรปรับปรุงอัตราภาษีสรรพสามิตที่เก็บเพิ่มจากน้ำมันและผลิตภัณฑ์น้ำมันเพื่อนำไปจัดสรรให้แก่กรุงเทพมหานครและราชการส่วนท้องถิ่น

อาศัยอำนาจตามความในมาตรา ๒๕
แห่งธรรมนูญการปกครองราชอาณาจักรพุทธศักราช ๒๕๓๔ และมาตรา ๔
แห่งพระราชบัญญัติจัดสรรเงินภาษีสรรพสามิต พ.ศ. ๒๕๒๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่น
(ฉบับที่ ๒) พ.ศ. ๒๕๓๔

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ยกเลิกความใน (๓) ของมาตรา ๓
แห่งพระราชกฤษฎีกาเพิ่มอัตราภาษีสรรพสามิตเพื่อนำไปจัดสรรให้แก่กรุงเทพมหานครและราชการส่วนท้องถิ่น
พ.ศ. ๒๕๒๗ และให้ใช้ความต่อไปนี้แทน
(๓) น้ำมันและผลิตภัณฑ์น้ำมัน ร้อยละ ๑๐.๐ ของภาษี


ผู้รับสนองพระบรมราชโองการ
อานันท์
ปันยารชุน
นายกรัฐมนตรี
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เนื่องจากอัตราภาษีสรรพสามิตที่เก็บเพิ่มจากน้ำมันและผลิตภัณฑ์น้ำมัน
เพื่อนำไปจัดสรรให้แก่กรุงเทพมหานครและราชการส่วนท้องถิ่นในปัจจุบันนี้ยังอยู่ในอัตราต่ำ
ประกอบกับรัฐบาลมีนโยบายนำระบบราคาลอยตัวมาใช้กับน้ำมันและผลิตภัณฑ์น้ำมัน
สมควรปรับปรุงอัตราภาษีสรรพสามิตที่เก็บเพิ่มจากน้ำมันและผลิตภัณฑ์น้ำมันให้สูงขึ้น
เพื่อให้กรุงเทพมหานครและราชการส่วนท้องถิ่นมีรายได้เพิ่มขึ้น
จึงจำเป็นต้องตราพระราชกฤษฎีกานี้




































นันทพล/ผู้จัดทำ
๓๐
ตุลาคม ๒๕๕๒



[๑]
ราชกิจจานุเบกษา เล่ม ๑๐๘/ตอนที่ ๑๕๕/หน้า ๗๓๐/๓ กันยายน ๒๕๓๔